Suchinthana/ta-wikipedia huggingface dataset:
செந்தில்நாதன்

செந்தில்நாதன் ஜம்புலிங்கம் என்பவர் ஒரு இந்திய திரைப்பட இயக்குநர், திரைக்கதை எழுத்தாளர், தயாரிப்பாளர், தொலைக்காட்சி நடிகர் ஆவார். இவர் முதன்மையாக சென்னை மையமாகக் கொண்ட தமிழ்த் திரைப்படங்கள், தொலைக்காட்சித் தொடர்களில்  பணியாற்றுகிறார். இவர் அதிரடி-மசாலா படங்களுக்கு மிகவும் பிரபலமானவர். 2013 ஆம் ஆண்டு நிலவரப்படி, இருபத்தைந்துக்கும் மேற்பட்ட படங்களை இயக்கியுள்ளார்.

தனிப்பட்ட வாழ்க்கை 
இவர் எம். ஜி. ராமச்சந்திரன் நடித்த நம் நாடு படத்தை இயக்கிய இயக்குநர் ஜம்புலிங்கத்தின் மகன் ஆவார்.

திரைப்பட வாழ்க்கை 
இவர் துவக்கத்தில், சூலம் (1980), பக்கத்து வீட்டு ரோஜா (1982) ஆகிய படங்களில் இயக்குநர் எம். பாஸ்கரின் உதவியாளராக பணியாற்றினார். பின்னர்  எஸ். ஏ. சந்திரசேகரின்  உதவி இயக்குநராக ஏழு ஆண்டுகள் சட்டம் ஒரு இருட்டறை  முதல் நீதிக்குத் தண்டனை (1987) வரை பணியாற்றினார். அந்த நேரத்தில், இவர் நடிகர் விசயகாந்துடன் நட்பு கொண்டிருந்தார், அவர் எதிர்காலத்தில் இவரது படங்களில் நடிப்பதாக உறுதியளித்தார். இவர் இயக்கும் ஒரு படத்தை தயாரிக்க தயாரிப்பாளர்கள் முன்வந்தபோது, இவர் விஜயகாந்தை சந்தித்தார். ஆனால் அப்போது விஜயகாந்த் பல படங்களில் பரபரப்பாக நடித்துக்கொண்டு படத்திற்காக நேரத்தை ஒதுக்க முடியாத நிலையில் இருந்தார். அவர் நேரம் ஒதுக்குவதற்காக காத்திருந்த இவர், வி. அழகப்பனின்  உதவி இயக்குநராக மூன்று படங்களில் பணியாற்றினார். இறுதியில் செந்தில்நாதன் 1988 ஆம் ஆண்டு  பூந்தோட்ட காவல்காரன் என்ற தமிழ்த் திரைப்படத்தின் மூலம் இயக்குநராக அறிமுகமானார். படம் பெருவெற்றியடைந்தது.

2001 ஆம் ஆண்டில், தயாரிப்பாளர் இப்ராஹிம் ரவுத்தருடன் காதல் முதல் காதல் வரை என்ற பெயரில் ஒரு திரைப்படத்தை உருவாக்க இவர் ஒப்புக் கொண்டார், இதில் அறிமுக நாயகன் பாலகுமரன் மற்றும் உமா ஆகியோர் முக்கிய கதாபாத்திரத்தில் நடிப்பார்கள் எனப்பட்டது. அப்படமானது இயக்குனரின் 25 வது படமாக இருக்கும் எனப்பட்டது. ஆனால் நிதி சிக்கல்கள் படம் தயாரிப்பாளரால் கைவிடப்பட்டது.

திரைப்படவியல்

தொலைக்காட்சி

மேற்கோள்கள் 

சென்னை திரைப்படத் தயாரிப்பாளர்கள்
தமிழ்த் திரைப்பட இயக்குநர்கள்
சென்னைத் திரைப்பட இயக்குநர்கள்
வாழும் நபர்கள்
1957 பிறப்புகள்
காவேரி (தமிழ் நடிகை)

காவேரி என்பவர்  ஒரு தென்னிந்திய முன்னாள் நடிகை ஆவார். இவர் முக்கியமாக திரைப்படங்களில் நடித்து, தமிழ் தொலைக்காட்சி தொடர்களில் பணியாற்றினார்.

அறிமுகம் 
1990 ஆம் ஆண்டில் வைகாசி பொறந்தாச்சு என்ற படத்தின் வழியாக தமிழ்த் திரைப்படங்களில் கதாநாயகியாக அறிமுகமான காவேரி பின்னர் தொலைக்காட்சித் தொடர்களில் கவனம் செலுத்தத் தொடங்கினார். இவர் வம்சம் தொடரில் நடித்தார்.  இவரது தாயார் மருத்துவமனையில் அனுமதிக்கப்பட்டு, புற்றுநோயால் இறந்தார். இதன் பிறகு ஏற்பட்ட மனச்சோர்வு காரணமாக இவரது உடல் எடையை குறைத்தது. 2013 ஆம் ஆண்டில், காவேரி விழுப்புரம் மாவட்டம், ரிஷிவந்தியம் அர்த்தநாரீஸ்வரர் கோவிலில் தொழிலதிபர் ராகேஷை மணந்தார். இவரது  கணவர் சென்னையின் வேளச்சேரியில் ஒரு மருந்து நிறுவனத்தை நடத்திவருகிறார்.

திரைப்பட வாழ்க்கை 
1990 இல் வெளியான வைகாசி பொறந்தாச்சு என்ற  தமிழ் திரைப்படத்தில் காவேரி அறிமுகமானார்  மெட்டி ஒலி மற்றும் தனம் போன்ற தொலைக்காட்சி தொடர்களில் நடித்ததற்காக இவர் மிகவும் பிரபலமானவர்

 திரைப்படவியல் 

 தொலைக்காட்சி தொடர்கள் 

 1995 சினேகா ( இ டிவி ) சினேகா - தெலுங்கு
 1996 அந்த ஓரு நிமிஷம் ( தூர்தர்ஷன் டிவி ) - தமிழ்
 1996-1997 அந்தரங்காலு ( இ டிவி ) - தெலுங்கு
 1999-2000 பஞ்சவர்ணகிலி ( சன் தொலைக்காட்சி ) - தமிழ்
 2000 மைக்ரோ தொடர்- துரு புடிக்கும் மனசு ( ராஜ் தொலைக்காட்சி ) - தமிழ்
 2000-2001 ஆனந்த பவன் ( சன் தொலைக்காட்சி - தமிழ்
 2002-2005 மெட்டி ஒலி ( சன் தொலைக்காட்சி ) தனம் - தமிழ்
 2002-2006 ருத்ரவீணை ( சன் தொலைக்காட்சி ) தாசி மாலியாக - தமிழ்
 2006-2007 சூர்யா ( சன் தொலைக்காட்சி ) லட்சுமிகாந்தம் - தமிழ்
 2008 காவேரி ( சன் தொலைக்காட்சி ) - தமிழ்
 2009 அரசி ( சன் தொலைக்காட்சி ) ரஞ்சனியாக  - தமிழ்
 2009 கஸ்தூரி ( சன் தொலைக்காட்சி ) - தமிழ்
 2009-2013 தங்கம் ( சன் தொலைக்காட்சி ) இளவஞ்சியாக  - தமிழ்
 2010 மீரா ( விஜய் தொலைக்காட்சி ) சாந்தாவாக - தமிழ்
 2010-2011 கொடி முல்லை ( ராஜ் தொலைக்காட்சி ) - தமிழ்
 2010-2012 விளக்கு வச்ச நெரத்துல ( கலைஞர் தொலைக்காட்சி ) - தமிழ்
 2013-2014 வம்சம் ( சன் தொலைக்காட்சி ) சின்னபொண்ணாக  - தமிழ்
 2014 காயத்ரி'' ( ஜீ டிவி ) - தமிழ்

குறிப்புகள்

வெளி இணைப்புகள் 

 

தமிழ்நாட்டு வடிவழகிகள்
20 ஆம் நூற்றாண்டின் இந்திய நடிகைகள்
தமிழ்த் தொலைக்காட்சி நடிகைகள்
தமிழ் நடிகைகள்
தெலுங்குத் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
அப்சு

அப்சு (Abzu or Apsu) (ஆப்பெழுத்து:|𒍪}} கிரேக்கத்தில் அப் எனில் நீர் சு எனில் ஆழத்தில் என்று பொருள் ). மேலும் சமசுகிருத மொழியில் அப்சு என்பதற்கு நன்னீர் என்றும் பொருளாகும். சுமேரியர்களின் சமயத்தின் படி, அப்சுக் கடவுள் சுமேரியர்கள் மற்றும் அக்காதிய மக்களின் நன்னீர் கடவுள் ஆவார். பாதாளம் மற்றும் பூமியில் உள்ள ஆறுகள், ஓடைகள், ஏரிகள், நீர் ஊற்றுகள், குளங்கள் போன்ற நன்நீர் நிலைகளுக்கு அப்சு கடவுள் அதிபதி ஆவார். மனிதர்கள் படைக்கப்படுவதறு முன்னர் என்கி கடவுள், அவரது ஆலோசகர் இசிமூத் ஆகியோர் பெருந்தெய்வம் அப்சுவின் கீழ் இருந்தனர்.

தேவதையாக
கிமு 630 ஆண்டின் பாபிலோனிய சமய இலக்கியங்களில்  அப்சு கடவுளை, தேவதை தரத்திற்கு கீழறக்கி வைத்திருந்தனர்.

இதனையும் காண்க
 சுமேரிய கடவுள்கள்

அடிக்குறிப்புகள்

வெளி இணைப்புகள்

நடுவண் கிழக்குத் தெய்வங்கள்
அனுன்னாகி

அனுன்னாகி (Anunnaki (also transcribed as Anunaki, Annunaki, Anunna, Ananaki) பண்டைய சுமேரியர்கள், அக்காதியர்கள், அசிரியர்கள் மற்றும் பாபிலோனியர்கள் வணங்கிய கடவுளர்களின் கூட்டமாகும்.
வானத்தின் கடவுள் அனு மற்றும் பூமியின் பெண் கடவுளான கி ஆகியோர்களின் வழித்தோன்றல் கடவுள்களையும், தேவதைகளையும் அனுன்னாகி என்று அழைத்தனர். அனுன்னாகி என்ற பெயர் வானத்துக் கட்வுளான அனு மற்றும் பூமிக் கடவுளான கி என்ற கடவுளர்களின் குழந்தைகள் என்பதால் அனுன்னாகி எனப்பெயராயிற்று.

அனுன்னாகி உறுப்பினர்களில் மூத்தவர் காற்றின் கடவுளான என்லில் ஆவார். அனுன்னாகி கடவுள்களின் பெயர்கள் அக்காதிய இலக்கியங்களில் அடிக்கடி கூறப்படுகிறது. ஆனால் அக்கடவுள்களின் வழிபாடு பற்றிய தெளிவு இல்லை.  (கிமு:2144–2124) அனுன்னகி என்ற சொல் உருளை முத்திரைகளில், மன்னர் குடியா (கிமு:2144–2124) ஆட்சிக் காலத்திலும், ஊரின் மூன்றாம் வம்ச (கிமு 2112 முதல் 2004) காலத்திலும் அனுன்னகி கடவுள் உறுப்பினர்களின் பெயர் குறிக்கப்பட்டுள்ளது.

இதனையும் காண்க
 சுமேரிய கடவுள்கள்

மேற்கோள்கள்

ஆதார நூற்பட்டியல்

 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 
 Story, Ronald. (1976). The Space Gods Revealed: A Close Look at the Theories of Erich von Däniken. Harper & Row.

வெளி இணைப்புகள்
Ancient Mesopotamian Gods and Goddesses: Anunna (Anunnaku, Anunnaki) (a group of gods)

நடுவண் கிழக்குத் தெய்வங்கள்
சுமத்திரா நீர் மூஞ்சூறு

சுமத்திரா நீர் மூஞ்சூறு (Sumatran water shrew)(சிமரோகலே சுமத்ரானா) என்பது இந்தோனேசியாவின் மேற்கு சுமத்ராவின் பதங் மலைப்பகுதிகளில் மட்டுமே காணப்படும் சிவப்பு-பல் கொண்ட மூஞ்சூறு ஆகும். இதன் இயற்கை வாழிடமாக மான்ட்டேன் காடுகளில் உள்ள நீரோடைகள் ஆகும். இந்த இனம் ஒற்றை மாதிரியின் அடிப்படையில் அறியப்பட்டது. அந்த நாதிரியும் சேதப்படுத்தப்பட்டது. மேலும் இது பன்னாட்டு இயற்கைப் பாதுகாப்பு சங்கத்தின் செம்பட்டியலில் மிக அருகிய இனம் எனப் பட்டியலிடப்பட்டது..  வாழ்விட இழப்பால் இது கடுமையாக அச்சுறுத்தப்படுவதாக நம்பப்படுகிறது.

மேற்கோள்கள்

வெளி இணைப்புகள் 
 Sumatra water shrew (சிமரோகலே சுமத்திரனா) மீடியா

இந்தோனேசியப் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
மூஞ்சூறு
ராஜஸ்ரீ (நடிகை)

ராஜஸ்ரீ (பிறப்பு: ஏப்ரல் 29, 1977) என்பவர் ஓர் இந்திய திரைப்பட நடிகை ஆவார். இவர் தமிழ்த் திரைப்படங்கள், பாலிவுட், கன்னடத் திரைப்படங்கள் மற்றும் தொலைக்காட்சிகள் ஆகியவற்றில் பணியாற்றியுள்ளார். பாரதிராஜாவின் 1994 ஆம் ஆண்டு தமிழ்த் திரைப்படமான கருத்தம்மா படத்தில் முக்கிய கதாபாத்திரத்தில் அறிமுகமானார். அதன் பின்னர் இவர் அறுபதுக்கும் மேற்பட்ட படங்களில் பலவிதமான வேடங்களில் நடித்தார்.

தொழில் 
ராஜஸ்ரீ தமிழ் திரையுலகுக்கு பாரதிராஜாவின் கருத்தம்மா மூலம் அறிமுகமானார். தனது அற்புதமான நடிப்பிற்காக விருதுகளை வென்ற அவர், சேது, நந்தா, ரன், மனசெல்லாம், வேட்டையாடு விளையாடு ஆகிய படங்களில் நடித்தார். ராஜஸ்ரீ தெலுங்கு மற்றும் தமிழில் 57 படங்களில் முக்கிய வேடங்களில் நடித்துள்ளார். வெள்ளித் திரை தவிர, சின்னத் திரையில் ஆலயம், அகல் விளக்கு, மந்திர வாசல், சிவமயம் ஆகியவ தொடர்களில் நடித்துள்ளார்.

தனிப்பட்ட வாழ்க்கை 
ராஜஸ்ரீயின் சகோதரியான பாபியும்  சில படங்களில் நடித்துள்ளார்.

"உடற்பயிற்சி கூட" உரிமையாளரான அன்சாரி ராஜா என்ற முசுலீமை ராஜஸ்ரீ திருமணம் செய்து கொண்டார். இந்து - முஸ்லிம் மதத்தின்படி நடந்த திருமணத்தில்  அவர்களின் குடும்ப உறுப்பினர்கள் மற்றும் நெருங்கிய நண்பர்கள் மட்டுமே கலந்து கொண்ட ஒரு வழக்கமான திருமணமாக இது இருந்தது. ஆனால், ஒரு மாதமே ஒன்றாக வாழ்ந்த இந்த தம்பதியர் பின்னர் பிரிந்தனர்.

2010 இல், விஜயவாடாவில் நடந்த ஒரு ரகசிய விழாவில் கணினி பொறியாளர் புஜங்கர் ராவ் என்பவரை மணந்தார். பிரபலமான  கனக துர்கா கோவிலில்  இந்த திருமணம் நடைபெற்றது, இதில் ஒரு சில குடும்பத்தினரும், தம்பதியரின் நண்பர்களும் கலந்து கொண்டனர். ஐதராபாத்தைச் சேர்ந்த  புஜங்கர் ராவ் ராஜஸ்ரீயின் உறவினர் ஆவார். இதன்பிறகு  நடிப்பிலிருந்து விடைபெறுவதாக  நடிகை கூறினார்.

திரைப்படவியல்

தொடர்கள்

குறிப்புகள் 

கன்னடத் திரைப்பட நடிகைகள்
மலையாளத் திரைப்பட நடிகைகள்
1977 பிறப்புகள்
20 ஆம் நூற்றாண்டின் இந்திய நடிகைகள்
தமிழ்த் தொலைக்காட்சி நடிகைகள்
இந்திய தொலைக்காட்சி நடிகைகள்
தெலுங்குத் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
காளன்

காளன் (Kaalan)(   [kaːɭan]) என்பது தென்னிந்தியாவிலிருந்து வந்த ஒரு கேரள உணவாகும். இது தயிர், தேங்காய் மற்றும் நேந்திரன் (வாழைப்பழம்) அல்லது சேனைக்கிழங்கு பயன்படுத்தி தயார் செய்வது.

இது மிகவும் அடர்த்தியானது. இது புளிச்சேரி எனப்படும் ஒத்த கறியிலிருந்து வேறுபடுகிறது. மேலும் இது அவியலைவிடப் புளிப்பானது. இதன் புளிப்புச் சுவை காரணமாக இதனை நீண்ட காலம் பயன்படுத்தலாம். கூடுதல் சுவைக்காக அதிக மிளகு மற்றும்/அல்லது மிளகாய் சேர்த்தும் தயாரிக்கப்படுகிறது. 

காளன் பொதுவாக சதயத்திருவிழாவின் போது விருந்தின் ஒரு பகுதியாகப் பரிமாறப்படுகிறது.

மேலும் காண்க 

 தென்னிந்திய உணவு முறைகள்

மேற்கோள்கள் 

கேரள சமையல்
ராஜஸ்ரீ

ராஜஸ்ரீ (Rajasree, குசுமா குமாரி, , பிறப்பு: 31 ஆகத்து 1945), தென்னிந்தியத் திரைப்பட நடிகை ஆவார். இவர் 1956 முதல் 1979 வரை தெலுங்கு, தமிழ், கன்னடம், மலையாளம், இந்தி ஆகிய மொழித் திரைப்படங்களில் நடித்துள்ளார். என். டி. ராமராவ், காந்தாராவ் ஆகியோருடன் பல தெலுங்குத் திரைப்படங்களில் நடித்துள்ளார். தமிழில் காதலிக்க நேரமில்லை, நீயும் நானும், பாமா விஜயம் நடித்துப் புகழடைந்தார்.

தனிப்பட்ட வாழ்க்கை 
ராஜஸ்ரீ ஆந்திரப் பிரதேசம், ஏலூரு என்ற ஊரில் பிறந்தார். இவரது தந்தை ஒரு தொடருந்து நிலைய அதிபராக இருந்தவர். 10 வயதிலேயே சென்னைக்கு இடம்பெயர்ந்தார். இவரது கணவர் தோட்ட பஞ்சாசனியம் திருமணம் முடிந்து சில ஆண்டுகளிலேயே இறந்து விட்டார். அவர்களது மகனுக்கு அப்போது 4 வயது மட்டுமே.

விருதுகள் 
எம்.ஜி.ஆர் விருது (தமிழ்நாடு அரசு, 2004)
கலைமாமணி விருது (2012) - தமிழ்த் திரைப்படங்களில் அவரது பங்களிப்பிற்காக வழங்கப்பட்டது.

நடித்த திரைப்படங்கள்

தமிழ்
இப்பட்டியல் முழுமையானது அல்ல.

இந்தி

மேற்கோள்கள்

வெளி இணைப்புகள் 
 https://antrukandamugam.wordpress.com/2013/10/04/rajasree/
 http://www.malayalachalachithram.com/profiles.php?i=5275
 

தெலுங்குத் திரைப்பட நடிகைகள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
தெலுங்கு நடிகைகள்
1945 பிறப்புகள்
வாழும் நபர்கள்
மேற்கு கோதாவரி மாவட்ட நபர்கள்
கன்னடத் திரைப்பட நடிகைகள்
இந்தித் திரைப்பட நடிகைகள்
ஆலப்புழா பசுமை ஏலக்காய்

ஆலப்புழா பசுமை ஏலக்காய் (Alleppey Green Cardamom) என்பது கேரளாவின் இடுக்கி மாவட்டத்தின் ஏலக்காய் மலைப்பகுதியில் வளர்க்கப்படும் பச்சை வகை உலர்ந்த ஏலக்காய் ஆகும்.

ஆலப்புழா ஏலக்காய் என்று அழைக்கப்படுவதற்கு இது ஆலப்புழாவில் விளைவது மட்டும் காரணமல்ல. மாறாக ஆலப்புழா முந்தைய திருவாங்கூரில் ஏலக்காய் பதப்படுத்தப்பட்டு விற்பனை செய்யும் முக்கியத் தளமாக இருந்தது. 18ஆம் நூற்றாண்டில் திருவிதாங்கூர் மன்னர்கள் ஏலக்காயின் வர்த்தகம் மற்றும் ஏற்றுமதியில் அரசின் ஏகபோகத்தைக் கொண்டிருந்தனர். பிரித்தானியாவின் இந்தியப் பேரரசு, திருவிதாங்கூர்-டச்சுப் போர்களுடனான மன்னர்களுக்கிடையேயான புரிதல் , மார்த்தாண்டா வர்மரின் கீழ் பிரித்தானிய உதவியுடன் அதிகாரத்தைப் பலப்படுத்துதல் போன்றவை இத்தகைய ஏகபோகம் வரக் காரணமாக இருந்தன. இது திருவிதாங்கூர் மாநிலத்தில் உள்ள ஏலக்காயின் அனைத்து பொருட்களும் ஆலப்புலாவியில் உள்ள மாநில மண்டி மூலம் மட்டுமே விற்கப்பட்டது. திருவாங்கூரில் ஆலப்புழா முக்கிய துறைமுகமாக இருந்தது. இது ஆலப்புழாவில் ஏலக்காய் தரம் பிரித்தல் பதப்படுத்துதல் செயலாக்கத்திற்கு வழிவகுத்தது. இதன் விளைவாக இப்பகுதியிலிருந்து மிக உயர்ந்த தரமாக உற்பத்தி செய்யப்பட்ட ஏலக்காய்  ஆலப்புழா பசுமை ஏலக்காய் என்று பெயர் பெற்றது. கொச்சி சந்தை மற்றும் துறைமுகத்தின் எழுச்சி, ஆலப்புழா முக்கிய ஏற்றுமதி சந்தையாக மாறியது.  சிறந்த செயலாக்க வசதிகள், ஏராளமான மூலப்பொருட்கள், திறமையான உழைப்பாளர்கள் மற்றும் அதனுடன் தொடர்புடைய உள்கட்டமைப்பு போன்றவற்றின் வளர்ச்சி, ஆலப்புழையினை முக்கிய சந்தைத் துறைமுகமாக மாற்றியது.

ஆலப்புழா ஏலக்காய் ஒரு தனித்துவமான தரமுடையது. இது சூளையில் உலர்த்தப்பட்டது. உயர்ந்த மனம், தரம், பச்சை நிறத்தின் சீரான தோற்றம் மற்றும் மூன்று மூலை ரிப்பட் தோற்றம் கொண்டது.

புவியியல் அறிகுறி உரிமைகள் 
ஆலப்புழா பசுமை ஏலக்காய் 2005ஆம் ஆண்டில் புவிசார் குறியீடு அந்தஸ்தைப் பெற்றது.

மேலும் காண்க 

 குடகு பசுமை ஏலக்காய்
 பைதாகி மிளகாய்
 பெங்களூர் நீல திராடை
 பெங்களூர் ரோசு வெங்காயம்
 நஞ்சன்கூடு வாழைப்பழம்

மேற்கோள்கள் 

மசாலாப் பொருட்கள்
இந்திய புவிசார் குறியீடுகள்
ராஜன் சர்மா

ராஜன் சர்மா (Rajan Sarma) என்பவர் 1980 களில் தீவிரமாக செயல்பட்ட  தமிழ் திரைப்பட மற்றும் தொலைக்காட்சி தொடர் இயக்குநர் ஆவார். .

படைப்புகள்

படங்கள் 

 யாரோ அழைக்கிறார்கள் என்னை
 கையோடு கை
 தொண்டன்

தொடர்கள் 

 தரையில் இறங்கும் விமானங்கள்
 புந்தரில் கனவுகல்
 இன்னலேடே ஆல்கர் (மலையாளம்)
 தமிழக இசைமகன்கள்
 காவேரி
 வளர்ப்பு மகள்
 விடியல் வரும்
 பெண்ணல்ல தேவதை
 காடுகள்
 காயதிரி மந்திரம்

இசை 

 சங்கீதா மங்கல்
 ராகரோக்

தொலை படங்கள் 

 கொல் அல்லது கொல்லப்படு
 கொல்லவா கொஞ்சவா
 காதல். காம்

குறிப்புகள் 

 www.sarmacinema.com - உண்மையான சினிமா இயக்கத்தின் வலை போர்டல் .
 www.cinemaexpress.com - 'கயோடு காய்' படத்தின் விமர்சனம் 

தமிழ்நாட்டுத் திரைப்பட இயக்குநர்கள்
விழுப்புரம் மாவட்ட நபர்கள்
1956 பிறப்புகள்
வாழும் நபர்கள்
சாந்தி வில்லியம்ஸ்

சாந்தி வில்லியம்ஸ் (Shanthi Williams) என்பவர் ஒரு இந்திய திரைப்பட மற்றும் தொலைக்காட்சி நடிகை ஆவார். இவர் பல்வேறு தமிழ், மலையாளத் திரைப்படங்கள் மற்றும் தொடர்களில் துணை வேடங்களில் நடித்துள்ளார்.

தொழில் 
சாந்தி தனது 12 வயதில் குழந்தை நட்சத்திரமாக நடிப்புத் தொழிலுக்கு வந்தார். சாந்தி 1970 இல்  வியட்நாம் வீடு  படத்திலிருந்து நடிக்கத் தொடங்கினார். இவர் 1999 முதல் தொலைக்காட்சி தொடர்களில் நடிக்கத் தொடங்கினார். தொடர்களில் இரண்டாவது முன்னணி பாத்திரம் மற்றும் துணை வேடங்களில் நடித்தார். மெட்டி ஒலி என்ற தொடரில் கட்டுப்பாடுமிக்க தாயாக நடித்ததற்காக இவர் மிகவும் பிரபலமானவர்.

தமிழரசுவின் தாயாக  தென்றலில் நடித்ததற்காக இயக்குநர் கே பாலச்சந்தரிடம் சிறந்த எதிர்மறை பாத்திர நடிகைக்கான விருதைப் பெற்றார். இவருக்கு இயக்குநர் மூலம் எதிர்மறை கதாபாத்திரத்தில் சிறந்த நடிகைக்கான விருது வழங்கப்பட்டது.

தனிப்பட்ட வாழ்க்கை 
சாந்தி வில்லியம்ஸ் மலையாளி பெற்றோருக்கு தமிழ்நாட்டின் கோயம்புத்தூரில் பிறந்தார். இவர் 1979 இல் மலையாளியான ஒளிப்பதிவாளர் ஜே. வில்லியம்சை மணந்தார்  இவர்களுக்கு 4 குழந்தைகள் பிறந்தனர்.

திரைப்படவியல்

தமிழ் 

 வியட்நாம் வீடு (1970)
 மதன மாளிகை (1976)
உயர்ந்தவர்கள் (1977)
ஜெனரல் சக்ரவர்த்தி (1978) -
மாந்தோப்புக்கிளியே (1979) - லட்சுமி
 பணம் பெண் பாசம் (1980)
 மூடு பனி (திரைப்படம்) (1980) - Chandru's mother
 நெஞ்சத்தை கிள்ளாதே (1980) - Viji's sister-in-law Mala
 ஜென்டில்மேன் (1993)
 கருப்பு நிலா (1995)
 கிழக்கு முகம் (1996)
 பூவே உனக்காக (1996)
 ஆஹா என்ன பொருத்தம் (1997) - மங்கலம்
 காதலே நிம்மதி (1998)
 சொல்லாமலே (1998)
 சுயம்வரம் (1999 திரைப்படம்) (1999) - பல்லவனின் தாய்
 Jodi (1999) - கண்ணனின் தாய்
 உனக்காக மட்டும் (2000) - மங்கலம்
 வானவில் (2000) - பிரியாவின் தாய்
 சிநேகிதியே (2000) - கல்லூரி முதல்வர்
 பெண்ணின் மனதைத் தொட்டு - மைதிலி
 பிரண்ட்ஸ் - பத்மினியின் தந்தையின் நண்பரின் மனைவி
 டும் டும் டும் (2001)
 ஆண்டான் அடிமை (திரைப்படம்) (2001)
 லவ்லி (2001) - நிவேதிதாவின் தாய்
 நரசிம்மா (2001) - வாணதியின் தாய்
 பூவெல்லாம் உன் வாசம் (2001)
 அள்ளித்தந்த வானம் (2001) - கண்ணம்மா
 12 பி (திரைப்படம்) (2001) சக்தியின் தாய்
 மனதை திருடிவிட்டாய் (2001) - இந்துவின் தாய்
 ரோஜாக்கூட்டம் (2002) - ஆகாசின் தாய்
 கையோடு கை (2003) - ராஜாவின் தாய்
 பார்த்திபன் கனவு (2003) - பார்த்திபனின் தாய்
 திருமலை (திரைப்படம்) (2003) - திருமலையின் தாய்
 நதிக்கரையினிலே (2003)
 புன்னகை பூவே (2003)
 ஆய்த எழுத்து (திரைப்படம்) (2004) - செல்வநாயகத்தின் மனைவி
 மானஸ்தன் (2004)
 உதயா (2004)
 அந்நியன் (திரைப்படம்) (2005) - சுசீலா ராமானுஜன் தாய்
 ஆடும் கூத்து (2005) -
 பாசக்கிளிகள் (2006) -
 ஒரு பொண்ணு ஒரு பையன் (2007) -
 அம்முவாகிய நான் (2007) - கோரிசங்கரின் தாய்
 சீனாதானா 001 (2007) - ஆளுநரின் மனைவி
 ஓடும் மேகங்களே (2008)
 கண்ணுக்குள்ளே (2009) - ஞானபிரகாசத்தின் மனைவி 
 ஆச்சர்யங்கள் (2012) - வாணி
 மூன்று பேர் மூன்று காதல் (2013) - குணசேகரின் தாய்
 அம்மா அம்மம்மா (2014)
 பாபநாசம் (2015) -  ராணியின் தாய்
 நான் அவளை சந்தித்தபோது (2019)

தொலைக்காட்சி

மேற்கோள்கள்

வெளி இணைப்புகள் 

 ஐஎம்டிபியில் சாந்தி வில்லியம்ஸ்

தமிழ்த் தொலைக்காட்சி நடிகைகள்
1958 பிறப்புகள்
இந்திய தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
கோவை மக்கள்
தமிழ்த் திரைப்பட நடிகைகள்
மலையாளத் திரைப்பட நடிகைகள்
தமிழ்நாட்டு நடிகைகள்
வாழும் நபர்கள்
பெ. மகாலிங்கம்

பெ. மகாலிங்கம் (P. Mahalingam) இந்தியாவைச் சேர்ந்த ஓர் அரசியல்வாதியாவார். வி. பெ. நாகை மாலி என்ற பெயராலும் இவர் அழைக்கப்படுகிறார். 
தமிழ்நாட்டின் முன்னாள் சட்டமன்ற உறுப்பினராக இருந்தார். இவர் 2011ஆம் ஆண்டு நடைபெற்ற தமிழ்நாடு சட்டமன்றத் தேர்தலில் இந்திய பொதுவுடமைக் கட்சியின் மார்க்சியப் பிரிவு வேட்பாளராகப் கீழ்வேலூர் தொகுதியில் போட்டியிட்டு தமிழ்நாடு சட்டமன்ற உறுப்பினராகத் தேர்ந்தெடுக்கப்பட்டார். 2016 ஆம் ஆண்டு தேர்தலில் தோல்வியடைந்த இவர் 2021 ஆம் ஆண்டு நடைபெற்ற தேர்தலில் இவர் வெற்றி பெற்றார்.

மேற்கோள்கள் 

வாழும் நபர்கள்
தமிழ்நாடு சட்டமன்ற உறுப்பினர்கள்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
14 ஆவது தமிழ்நாடு சட்டமன்ற உறுப்பினர்கள்
நாகப்பட்டினம் மாவட்ட நபர்கள்
சிந்தூரி

சிந்தூரி (Sindhuri) என்பவர் ஒரு இந்திய நடிகை ஆவார். இவர் குறிப்பாக தமிழ், தெலுங்கு, மலையாளத் திரைப்படங்களில் பணியாற்றி வருகிறார். பாய்ஸ் (2003) திரைப்படத்தில் அறிமுகமான பிறகு, சூப்பர் டா (2004), குண்டம்மா காரி மனவாடு (2007) உள்ளிட்ட படங்களில் நடித்துள்ளார்.

தொழில் 
சிந்தூரி தனது நடிப்பு வாழ்க்கையை  ஷங்கரின் பாய்ஸ் (2003) படத்தில் துணை வேடத்தில் நடித்ததன் வழியாக தொடங்கினார். அதில் இவர்  ஜெனிலியாவின் நான்கு தோழிகளில் ஒருவராக நடித்தார். இதன்பிறகு  மும்தாஜின் தயாரிப்பில் வெளியான தத்தி தாவுது மனசு (2003), என்னவோ புடிச்சிருக்கு (2004) போன்ற படங்களில் முன்னணி வேடங்களில் நடிக்க வாய்ப்பைப் பெற்றார். இரண்டு படங்களும் குறைந்த வரவேற்பையே பெற்றன.  கிராமத்து பெண் மற்றும் கல்லூரி மாணவி என மாறுபட்ட வேடங்களில் நடித்திருந்தாலும், சிந்துரியால் பெரிய படங்களில் பணியாற்றும் வாய்ப்பை பெற முடியவில்லை.  இவரது பிந்தைய படங்களான சூப்பர் டா (2004) மற்றும் நிறம் ஆகியவையும் இவரை ஒரு முன்னணி நடிகையாக நிலைநிறுத்தத் தவறிவிட்டன. இந்த காலகட்டத்தில் இவர் உணர்ச்சிகள் 
(2006) படத்திலும் நடித்தார். ஆனால் இறுதியில் அக்காட்சிகள் படத்தில் இடம்பெறவில்லை. அதே நேரத்தில் இவர் நடித்த கண்ணமாபேட்டை மற்றும் வசீகரனுக்கு ஜோடியாக பூக்கள் உள்ளிட்ட பிற படங்கள் தயாரிப்புப் பணியின்போது இடையில் நிறுத்தப்பட்டன.

இயக்குநர் அலிக்கு ஜோடியாக தெலுங்கு நகைச்சுவை வெற்றிப் படமான குண்டம்மா காரி மனவாடு (2007) படத்தில் நடித்தார். இந்த படம் முன்னணி பாத்திரத்தில் நடித்த இவருக்கு  மிகப்பெரிய வெற்றியைத் தந்தது. இவர் மலையாளத் திரையுலகிலும் நுழைந்தார், ஷாம்பு, முதலில் 2004 இல் படமாக்கப்பட்டது, 2008 இல் திரையரங்குகளில் வெளியிடப்பட்டது. 2008 திசம்பரில், சிந்துரி தமிழ் படங்களில் அதிகமான படங்களில் நடிக்க ஆர்வுமுள்ளதை வெளிப்படுத்தினார் மேலும் கவர்ச்சியான ஒளிப்படப்பிடிப்புகளில் கலந்துகொண்டார். அதே நேரத்தில் குத்தாட்ட பாடல்களில் இடம்பெறுவதற்கான ஆர்வத்தையும் வெளிப்படுத்தினார்.

திரைப்படவியல்

குறிப்புகள் 
 

மலையாளத் திரைப்பட நடிகைகள்
தெலுங்குத் திரைப்பட நடிகைகள்
சென்னை நடிகைகள்
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
மனோசித்ரா

மனோசித்ரா (Manochitra, பிறப்பு 5 மார்ச் 1995) என்பவர் ஒரு இந்திய திரைப்பட நடிகை ஆவார். இவர் தமிழ், மலையாளம், தெலுங்கு படங்களில் நடித்துள்ளார்.

தொழில் 
மனோசத்ரா இன்னொருவன் (2009) படத்தின் வழியாக மனோஹா என்ற திரைப் பெயரில் அறிமுகமானார்.   பின்னர்  காஞ்சீபுரம் காமாட்சி கோவிலில் இயக்குநர் மீரா கதிரவனை சந்தித்தார். அவர் தனது அடுத்த படத்தில் ஜெய் ஜோடியாக நடிக்கும்படி கேட்டுக்கொண்டார்.  அவள் பெயர் தமிழரசி படத்தில் இவர் முதன்மை வேடத்தில் நடித்தபோது, இயக்குநர் மீரா கதிரவன் நடிகையை நேர்காணல்களைத் தவிர்க்கும்படி கேட்டுக் கொண்டார், மேலும் படத்தின் இசை வெளியீடு வரை நாயகி குறித்த ரகசியத்தை தக்க வைத்துக் கொள்ளும் விதமாக விளம்பர நிகழ்வுகளில் இருந்து விலகி இருக்க வேண்டும் என்றார். இவர் அப்படத்தில் நந்தகி என்று குறிப்பிடப்பட்டார்.  இந்த படம் வணிக ரீதியாக சராசரி வசூலை ஈட்டியது. ஆனால் விமர்சன ரீதியாக பாராட்டைப் பெற்றது. மேலும் இவர் சிறந்த அறிமுக நடிகைக்கான விஜய் விருதுக்கு பரிந்துரைக்கப்பட்டார் . இவர் பின்னர் தனது இயற் பெயரான மனோச்சித்ரா என்ற பெயரையே தன் திரைப் பெயராக மாற்றிக்கொண்டார். இதன் பிறகு விரைவில் அறிமுக இயக்குநர் கணேசின் தாண்டவக்கோனே மற்றும் ஆனந்த கண்ணனுக்கு ஜோடியாக ஆர்.பாலுவின் இத்தனை நாள் எங்கிருந்தாய் போன்ற படங்களில் பணிபுரியத் தொடங்கினார். இருப்பினும், இந்த படங்கள் வெளியிடப்படவில்லை. படங்கள் தயாரிப்பு நிலையிலேயே நின்றுவிட்டன.   தயாரிப்பாளரின் நிதி சிக்கலால்,  விமலுடன் நடித்த கலிங்கத்துப் பரணி என்ற மற்றொரு படமும் தயாரிப்பில் பாதியிலேயே நிறுத்தப்பட்டது.

2012 ஆம் ஆண்டில், சீனு இராமசாமியின் நீர்ப்பறவை படத்தில் மனோச்சித்ரா துணை வேடத்தில் நடித்தார். 2014 ஆம் ஆண்டில், பிரசன்னா மற்றும் விமலுடன் இணைந்து  நேற்று இன்று படத்தில் நடித்தார். மேலும்  சிவா இயக்கிய அதிரடி படமான வீரம் படத்திலும் நடித்தார்.  மனோச்சித்ரா தெலுங்கு திரையுலகில் மல்லிகாடு மேரேஜ் புரேகு (2014) மூலம் அறிமுகமானார். அதில் இவர்  மேகா ஸ்ரீகாந்த்துக்கு ஜோடியாகவும்,  மலையாள படத்தில் பியானிஸ்ட் (2014) படத்தில் நாயகியாக நடித்தார்.   மனோச்சித்ரா பின்னர்  பியானிஸ்ட்டின் மறு ஆக்கமான ஓரு வானவில் போலே, படம் மற்றும் தெலுங்குத் திரைப்படமான நட்டு கோடி ஆகியவற்றில் நடிக்க ஒப்பந்தமானார். இரண்டு படங்களும் அறியப்படாத காரணங்களால் வெளியாகவில்லை.  2016 ஆம் ஆண்டில், அந்தமான் (2016) படத்தில்  ரிச்சர்ட் ரிசிக்கு ஜோடியாக நடித்தார்.

திரைப்படவியல் 

 குறிப்பில் ஏதும் குறிப்பிடப்படாத, எல்லா படங்களும் தமிழ் படங்களாகும்.

குறிப்புகள்

வெளி இணைப்புகள் 

 

1995 பிறப்புகள்
காஞ்சிபுரம் மாவட்ட நபர்கள்
தமிழ்நாட்டு நடிகைகள்
மலையாளத் திரைப்பட நடிகைகள்
வாழும் நபர்கள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
சுவாமிநாதன்

லொள்ளு சபா சுவாமிநாதன் (பிறப்பு: சனவரி 31, 1959) என்பவர் ஒரு இந்திய நகைச்சுவை நடிகராவார். இவர் குறிப்பாக தமிழ்த் திரைப்பட மற்றும் ஊடகத் துறையில் பணியாற்றுகிறார். விஜய் தொலைக்காட்சியின் நையாண்டித் தொடரான லொள்ளு சபாவில் இவர் முக்கிய வேடங்களில் தோன்றினார்.

திரைப்படவியல்

தொலைக்காட்சி 

 ஆனந்த பவன்
 லொள்ளு சபா
 மெட்டி ஒலி
 கோலங்கள்
 அரசி
 தென்றல்
 வாணி ராணி
 பிரியமானவள்
 ஆல் இன் ஆல் அலமேலு
 கனா காணும் காலங்கள்
 பிக் பாஸ் தமிழ் 4 (விருந்தினர்)

குறிப்புகள்

வெளி இணைப்புகள் 

 

1959 பிறப்புகள்
தமிழ்நாட்டு நடிகர்கள்
தமிழ்த் திரைப்பட நடிகர்கள்
தமிழ்நாட்டு தொலைக்காட்சி பிரமுகர்கள்
தமிழ்த் தொலைக்காட்சி தொகுப்பாளர்கள்
தமிழ்த் தொலைக்காட்சி நடிகர்கள்
தமிழ் நகைச்சுவை நடிகர்கள்
வாழும் நபர்கள்
பேராங்

பேராங் (Behrang) என்பது மலேசியா, பேராக் மாநிலத்தில், முவாலிம் மாவட்டத்தில் உள்ள ஒரு நகரம். கோலாலம்பூர் மாநகரத்தில் இருந்து 87 கி.மீ.; ஈப்போ மாநகரத்தில் இருந்து 118 கி.மீ. தொலைவில் அமைந்து உள்ள நகரம். 

பேராங் நகரத்திற்கு அருகில் 10 கி.மீ. தொலைவில் தஞ்சோங் மாலிம் நகரம் உள்ளது. அதற்கும் அடுத்து 13 கி.மீ. தொலைவில் சிலிம் ரீவர் நகரம் உள்ளது.  

பேராங் நகரத்திற்கு மிக அருகில் உள்ள இடங்கள் பேராங் உலு (Behrang Ulu); பேராங் ஸ்டேசன் (Behrang Stesen); கம்போங் கெலாவார் (Kampung Kelawar). பேராங் உலு பகுதியில் புகழ்பெற்ற நீர் அருவி உள்ளது. அதன் பெயர் சுங்கை பில் நீர் அருவி (Sungai Bil Waterfall). உள்ளூர் மக்களுக்கு மட்டும் அல்ல. நாடளவில் அனைவருக்கும் தெரிந்த இடமாகும்.

பொது

சுங்கை பில் நீர் அருவி பச்சைக் காட்டுக்குள் சற்று தொலைதூரத்தில் உள்ளது. நடந்தே செல்லலாம். ஒற்றையடிப் பாதைகளைப் போட்டு வைத்து இருக்கிறார்கள். குளிர்ந்த நதி. குளிர்ந்த நீர். கண்ணுக்கு இனிய இயற்கைக் காட்சிகள். பச்சைப் பசேல் வண்ணங்களைப் பார்த்து ரசித்துக் கொண்டே ஓய்வு எடுப்பதற்கு நல்ல இடம்.

பேராங் ரீவர் தமிழ்ப்பள்ளி

பேராங்கில் ஒரு தமிழ்ப்பள்ளி இருந்தது. பேராங் ரீவர் தோட்டத் தமிழ்ப்பள்ளி. ஒரு காலக் கட்டத்தில் 12 மாணவர்களோடு அதன் எதிர்காலத்தை தொலைத்துக் கொண்டிருந்தது. இப்போது பண்டார் பேராங்கிற்கு இடம் பெயர்ந்து புது உருமாற்றத்துடன் புதுப் பொலிவுடன் மிளிர்கின்றது.

பேராங் ரீவர் தமிழ்ப்பள்ளி மாநில ரீதியிலும்; தேசிய நிலையிலும்; அனைத்துல நிலையிலும் பல்வேறு சாதனைகளை தொடர்ந்து படைத்து வருகிறது. 2017-ஆம் ஆண்டு இந்தப் பள்ளியிலேயே ஒரு பாலர் பள்ளி அமைக்கும் அனுமதியைக் கல்வி அமைச்சு வழங்கியது.

மேற்கோள்கள்

வெளி இணைப்புகள்

மலேசிய நகரங்கள்
பேராக் நகரங்கள்
பேராக்
பத்தாங் பாடாங் மாவட்டம்

பத்தாங் பாடாங் () என்பது மலேசியா, பேராக் மாநிலத்தில் உள்ள 12 மாவட்டங்களில் ஒரு மாவட்டம் ஆகும். தாப்பா மாவட்ட மன்றம் (Tapah District Council) எனும் நகராட்சி மன்றத்தினால் நிர்வாகம் செய்யப்படுகிறது. தாப்பாவில் தலைமையகத்தைக் கொண்டுள்ளது. பத்தாங் பாடாங் மாவட்டத்தில் உள்ள முக்கிய நகரங்கள் பீடோர்; தாப்பா; சுங்கை.

2016 ஜனவரி 11-ஆம் தேதி, பத்தாங் பாடாங் மாவட்டத்தில் இருந்து முவாலிம் மாவட்டம் எனும் புதிய மாவட்டம் உருவாக்கப்பட்டது. அந்த வகையில் முன்பு இருந்த தஞ்சோங் மாலிம் துணை மாவட்டம்; புதிய முழு மாவட்டமாக மாற்றம் கண்டது.

2007 ஆகஸ்ட் மாதம், பத்தாங் பாடாங் மாவட்டத்தில் பெரிய நீர்நிலைகள் கண்டுபிடிக்கப்பட்டதாக பேராக் மாநில அரசாங்கம் அறிவித்தது. அண்டை மாநிலமான சிலாங்கூர் மாநிலத்தின் நீர்ப் பற்றாக்குறை பிரச்சினைகளைத் தீர்க்க உதவும் வகையில் நீர் விற்பனைக்குத் திட்டம் வகுக்கப் பட்டது.

நிர்வாகப் பிரிவுகள் 

பத்தாங் பாடாங் மாவட்டம் 4 துணை மாவட்டங்களாகப் பிரிக்கப்பட்டு உள்ளது.

 பத்தாங் பாடாங் (தாப்பா)
 பீடோர்
 செண்டிரியாங்
 சுங்கை

மலேசிய நாடாளுமன்றம் 

மலேசிய நாடாளுமன்றத்தில் பத்தாங் பாடாங் மாவட்ட பிரதிநிதிகளின் பட்டியல் (டேவான் ராக்யாட்) (2021). மலேசிய நாடாளுமன்றத்தின் மக்களவையை டேவான் ராக்யாட் என்று அழைக்கின்றனர். மலேசியத் தலைநகரமான கோலாலம்பூரில் நாடாளுமன்ற மாளிகை உள்ளது. அங்குதான் நாடாளுமன்றக் கூட்டங்கள் நடைபெறுகின்றன.

பேராக் மாநில சட்டமன்றம் 

பேராக் மாநில சட்டமன்றத்தில் பத்தாங் பாடாங் மாவட்டப் பிரதிநிதிகள் (2021)

பொது போக்குவரத்து

இரயில் சேவை 
பத்தாங் பாடாங் மாவட்டத்தில் இரண்டு இரயில் நிலையங்கள் உள்ளன. அவை: தாப்பா தொடருந்து நிலையம் மற்றும் சுங்கை தொடருந்து நிலையம்.

மேற்கோள்கள்

மேலும் காண்க
 பத்தாங் பாடாங் இணையத்தளம்: https://ptg.perak.gov.my/portal/web/tapah

வெளி இணைப்புகள்
 

மலேசியாவின் மாவட்டங்கள்‎ 
பேராக் மாவட்டங்கள்
இருவர் (தொடர்)

இருவர் (ஆங்கிலத் தலைப்பு: தி இன்செப்பரபல்ஸ்) என்பது 2016 ஆம் ஆண்டு ஒளிபரப்பான சிங்கப்பூர் நாட்டு தமிழ்மொழி நாடக மற்றும் மர்ம தொலைக்காட்சி தொடர் ஆகும். குமரன் சுந்தரம் இயக்கிய இத்தொடரை ராஜா தமிழ்மாறன்  தயாரித்திருந்தார். இந்த தொடர் 11 திசம்பர் 2016 ஆம் ஆண்டு முதல் 29 மார்ச்சு 2017 ஆம் ஆண்டு வரை மீடியாக்கார்ப் வசந்தம் அலைவரிசையில்  ஒளிபரப்பாகி, 63 அத்தியாயங்களுடன் நிறைவு பெற்றது.

கதை 
பிரபலமான ஆங்கில எழுத்தாளர் சகானா, புதியதாக தனக்கு தோன்றும் தமிழ்க்கதை ஒன்றை எழுதத் தொடங்குகிறார். அந்தக் கதையில் நடப்பது எல்லாம், தன் வாழ்விலும் நடப்பதைக் கண்டு, கதைக்கும் தனக்குமான தொடர்பு வெறும் காகிதத்தோடு முடிவதில்லை என்பதை உணர்கிறார்.

நடிப்பு

முக்கிய கதாப்பாத்திரங்கள் 
 சகானாவாக இந்திரா சந்திரன்.
 பைரவியாக காயத்திரி சேகரன்
 நந்தாவாக விஷ்ணு ஆனந்த்
 அமரனாக வர்மன் சந்திரமோகன்
 அகிலனாக ஜபு டீன் ஃபாரூக்

இதர கதாப்பாத்திரங்கள் 
 நரேஷாக பாலகுமரன்
 நிவேதாவாக திவ்யா ரவீன்
 பிரதாப்பாக லிங்கம் முத்துசாமி
 பார்வதியாக ஜமுனா ராணி
 சோமுவாக குணசீலன்
 லக்ஷ்மியாக கலையரசி
 நிர்மலாவாக விமலா வேலு
 ராதாவாக விக்னேஸ்வரி சே
 மற்றும் பலர்

ஒளிபரப்பு 
11 திசம்பர் 2016 அன்று இத்தொடரின் முதற்பகுதி ஒரு மணிநேர சிறப்புப்பகுதியாக ஒளிபரப்பானது. மற்ற அனைத்து பகுதிகளும் தோராயமாக இருபது நிமிடங்கள் ஓடக்கூடியவை. மிகுந்த வரவேற்பை அடுத்து இத்தொடரின் இறுதிப்பகுதியும் 29 மார்ச்சு 2017 அன்று ஒரு மணிநேர சிறப்புப் பகுதியாக வெளியானது.

இசை 
இத்தொடரின் பின்னணி இசை விக்னேஷ் சரவணனனால் அமைக்கப்பட்டது. இத்தொடரில் இரு பாடல்கள் இடம்பெற்றன. அவை ஒலித்தடப் பட்டியலாக கீழே வரிசைப் படுத்தப் பட்டுள்ளன.

மேற்கோள்கள் 

வசந்தம் தொலைக்காட்சி நிகழ்ச்சிகள்
தமிழ்த் தொலைக்காட்சி நாடகங்கள்
சிங்கப்பூர் தமிழ்த் தொலைக்காட்சி நிகழ்ச்சிகள்
தமிழ் காதல் தொலைக்காட்சி நாடகங்கள்
தமிழ் கனவுருப்புனைவு தொலைக்காட்சி தொடர்கள்
தமிழ் மர்ம தொலைக்காட்சி தொடர்கள்
2020களில் தமிழ்த் தொலைக்காட்சி நிகழ்ச்சிகள்
2016 இல் தொடங்கிய தமிழ்த் தொலைக்காட்சி நிகழ்ச்சிகள்
2017 இல் நிறைவடைந்த தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
முவாலிம் மாவட்டம்

முவாலிம் (); () என்பது மலேசியா, பேராக் மாநிலத்தில் உள்ள பதினொன்றாவது மாவட்டம் ஆகும். இந்த மாவட்டம் சிலாங்கூர் மாநிலத்தின் எல்லையில் பேராக் மாநிலத்தின் தென்கிழக்கு முனையில் அமைந்து உள்ளது. முவாலிம் மாவட்டத்தில் உள்ள முக்கிய நகரங்கள் தஞ்சோங் மாலிம்; சிலிம் ரீவர்; புரோட்டோன் சிட்டி.

பேராக் மாநிலத்தின் தற்போதைய சுல்தான் நஸ்ரின் முயிசுடீன் ஷா அவர்கள் (Sultan Nazrin Muizzuddin Shah) 2016 ஜனவரி 11-ஆம் தேதி, தஞ்சோங் மாலிம் மாவட்ட மன்றக் கட்டிடத்தில், முவாலிம் மாவட்டம் தோற்றுவிக்கப் படுவதாக அறிவித்தார். இந்த முவாலிம் மாவட்டம் முன்பு பத்தாங் பாடாங் மாவட்டத்தின் ஒரு பகுதியாக இருந்தது. இந்த மாவட்டம் 93,435 ஹெக்டர் நிலப்பரப்பை உள்ளடக்கியது.

பொது

முவாலிம் என்பது ஓர் அரபுச் சொல். "ஆசிரியர்" என்று பொருள். சுல்தான் இட்ரிஸ் கல்விப் பல்கலைக்கழகம் இங்கு இருப்பதால் முவாலிம் எனும் பெயர் வழங்கப்பட்டது. இந்தப் பல்கலைக்கழகம் பிரித்தானியக் காலனித்துவ காலத்தில் இருந்து பல்லாயிரம் ஆசிரியர்களை உருவாக்கி உள்ளது.

நிர்வாகப் பிரிவுகள்

முவாலிம் மாவட்டம் இரு துணை மாவட்டங்களாகப் பிரிக்கப்பட்டு உள்ளது, அவை:

உலு பெர்ணம் (கிழக்கு மற்றும் மேற்கு)
சிலிம் ரீவர்

உலு பெர்ணம் துணை மாவட்டத்தின் கிழக்கு மேற்கு பகுதிகள் சிலாங்கூர் மாநிலத்தின் ஒரு பகுதியான உலு பெர்ணம் நகரத்தால் பிரிக்கப்பட்டு உள்ளன.

மலேசிய நாடாளுமன்றம் 

முவாலிம் மாவட்டத்தில் ஒரே ஒரு நாடாளுமன்றத் தொகுதி. தஞ்சோங் மாலிம் நாடாளுமன்றத் தொகுதி. இந்தத் தொகுதி முவாலிம் மாவட்டத்தை முழுமையாக உள்ளடக்கியது. அதே வேளையில் பேராக் மாநில சட்டமன்றத்திற்கு இந்த மாவட்டம் இரண்டு மாநிலத் தொகுதிகளை வழங்குகிறது.

பேராக் மாநிலச் சட்டமன்றம் 
பேராக் மாநிலச் சட்டமன்றத்தில் முவாலிம் மாவட்டத்தின் பிரதிநிதிகள்

மேற்கோள்கள்

வெளி இணைப்புகள்
 

பேராக்
பேராக் மாவட்டங்கள்
தக்காளி சீனிவாசன்

தக்காளி சீனிவாசன் (Thakkali Srinivasan) என்பவர் ஒரு இந்திய திரைப்பட இயக்குநர், இசைக்கலைஞர், தயாரிப்பாளர் ஆவார். இவர் குறிப்பாக தமிழ் படங்களில் பணியாற்றியுள்ளார். இவரது படங்கள் பெரும்பாலும் திகில் அல்லது கொலை மர்ம கதைக்களங்களை உள்ளடக்கியது.

தொழில் 
தக்காளி சீனிவாசன்  தயாரிப்பாளராக தனது தொழில் வாழ்க்கையைத் தொடங்கினார்.  வேலு பிரபாகரன் இயக்கிய அறிவியல் புனைகதை திரைப்படமான  நாளை மனிதன் (1989) என்ற படத்தை தயாரித்தார். அப்படமானது வெற்றி பெற்றது. தாளை மனிதனின் அடுத்த பாகமாக அதிசய மனிதன் (1990) என்ற படத்தை வேறு நடிகர்களைக் கொண்டு தயாரித்தார். ஆனால் படம் வணிக ரீதியாக சிறப்பாக வரவில்லை. பிரேமியுடன் சேர்ந்து, பிரேமி-சீனி என்ற பெயரில் இரட்டையராக இவர் படங்களுக்கு இசையமைத்துள்ளார். அதைத் தொடர்ந்து, 1990 களில் இரண்டு படங்களை இயக்கியுள்ளார். அவை நாசரைக் கொண்டு திகில் படமான ஜென்ம நட்சத்திரம் (1991) மற்றும் ரகுவரனுடன் முக்கிய கதாபாத்திரத்தில் நடித்த மர்ம கொலை படமான விட்னஸ் (1995) போன்றவை ஆகும். 1990 களின் பிற்பகுதியில் பாண்டியராஜன் நடிக்க மாறுவேடம் என்ற பெயரில் படத் தயாரிப்புப் பணியைத் தொடங்கினார், ஆனால் பின்னர் படப்பணிகள் நிறுத்தப்பட்டன.

2001 ஆம் ஆண்டில், இவர் லிவிங்ஸ்டன், ஸ்ரீமன், ரியாஸ் கான் ஆகியோரைக் கொண்டு மற்றொரு கொலை மர்மப் படமான அசோக வனம் என்ற படத்தை தயாரித்தார். அப்படமானது  கலவையான விமர்சனங்களைப் பெற்றது. தி இந்து பத்திரிகையைச் சேர்ந்த ஒரு விமர்சகர், "முதல் பாதியில் திரைக்கதை நன்றாக இருக்கிறது, ஆனால் இரண்டாவது பாதியில் தோய்வு ஏற்பட்டுள்ளது" என்று குறிப்பிட்டார். பின்னர் இவர்  கனல் கண்ணன் நடித்த சற்றுமுன் கிடைத்த தகவல் (2009) என்ற திரைப்படத்தில் பணியாற்றத் தொடங்கினார், ஆனால் இடையில் தயாரிப்பாளர் அறிமுக இயக்குநர் புவனை இவருக்கு பதிலாக மாற்றினார். இவரது சமீபத்திய வெளியீடு அடுத்தது (2011), ஒரு பாலைவன தீவில் உண்மைநிலை நிகழ்ச்சி போட்டியாளர்களைப் பற்றிய ஒரு பரபரப்பூட்டும் திரைப்படம். அதில் ஸ்ரீமன் முக்கிய கதாபாத்திரத்தில் நடித்தார்.

திரைப்படவியல்

குறிப்புகள் 
 

வாழும் நபர்கள்
தமிழ்த் திரைப்பட இயக்குநர்கள்
தமிழ்த் திரைப்படத் தயாரிப்பாளர்கள்
சி. சரசுவதி

சி. சரசுவதி (C.Saraswathi) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் மொடக்குறிச்சி தொகுதியிலிருந்து பாரதிய ஜனதா கட்சியின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

கல்வி 
இவர் 1968ஆம் ஆண்டு சென்னைப் பல்கலைக்கழகத்தில் மருத்துவம் படித்து மருத்துவராக ஆனார். இவர் 1972-ல் இதே பல்கலைக்கழகத்தில் குழந்தைகள் மருத்துவத்தில் பட்டயப்படிப்பை படித்தார்.

தொழில் 
இவர் ஒரு மருத்துவராக இவரது கணவர் மருத்துவரான சின்னசாமியுடன் சேர்ந்து ஈரோட்டில் சி. கே. மருத்துவமனை என்ற பெயரில் மருத்துவமனை நடத்துகிறார். எனவே, சில நேரங்களில், இவர் சி. கே. சரஸ்வதி என்று அழைக்கப்படுகிறார்.

சட்டமன்ற உறுப்பினர் 
2021 ஆம் ஆண்டு தமிழ்நாடு சட்டமன்றத் தேர்தலில் ஈரோடு மாவட்டத்தில் உள்ள மொடக்குறிச்சி சட்டமன்றத் தொகுதியில் போட்டியிட்ட அவர், திமுகவின் முன்னாள் அமைச்சர் சுப்புலட்சுமி ஜெகதீசனை 281 வாக்குகள் வித்தியாசத்தில் வென்றார்.

சட்டமன்ற உறுப்பினராக

மேற்கோள்கள் 

1945 பிறப்புகள்
வாழும் நபர்கள்
16 ஆவது தமிழ்நாடு சட்டமன்ற உறுப்பினர்கள்
ஈரோடு மாவட்ட நபர்கள்
தமிழ்நாட்டைச் சேர்ந்த பாரதிய ஜனதா கட்சி அரசியல்வாதிகள்
தமிழ்ப் பெண் அரசியல்வாதிகள்
ஸ்ரீரம்யா

ஸ்ரீ ரம்யா (Sri Ramya) என்பவர் ஒரு இந்திய திரைப்பட நடிகை ஆவார். இவர் குறிப்பாக தெலுங்கு, தமிழ் படங்களில் நடித்துவருகிறார். 2008 ஆம் ஆண்டில் 1940 லோ ஒக்க கிராமம் என்ற திரைப்படத்தின் மூலம் இவர் நடிகையாக அறிமுகமானார்.

இவர் 2008 இல் நந்தி விருதுகளில் நந்தி சிறப்பு ஜூரி விருதை வென்றார்.

தொழில் 
ஸ்ரீ ரம்யா தெலுங்குத் திரைப்படமான 1940 லோ ஓக்க கிராமம் படத்தின் வழியாக 2008 ஆம் ஆண்டில் அறிமுகமானார். 2011 இல் விரோதி  படத்தில் நக்சலைட்டாக நடித்தார். 2013 ஆம் ஆண்டில் யமுனா என்ற தமிழ் திரைப்படத்தில் இவர் முக்கிய கதாபாத்திரத்தில் நடித்தார்

தனிப்பட்ட வாழ்க்கை 
ஸ்ரீ ரம்யா, திரைப்பட நடிகை ஸ்ரீ திவ்யாவின் அக்காள் ஆவார்.

திரைப்படவியல்

விருதுகள் மற்றும் பரிந்துரைகள்

குறிப்புகள்

வெளி இணைப்புகள் 

தெலுங்குத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
ரவி யாதவ்

ரவி யாதவ் (Ravi Yadav) என்பவர் ஓர் இந்திய திரைப்பட  ஒளிப்பதிவாளர் ஆவார். இவர்   இந்தி மற்றும் தமிழ் திரையுலகில் இயக்குனர்கள் அப்பாஸ் மற்றும் முஸ்தான் பர்மவல்லா மற்றும் ஆர். கே. செல்வமணி ஆகியோருடன் இணைந்து பணியாற்றியுள்ளார். இவர் சென்னை எம்.ஜி.ஆர் திரைப்படக் கல்லூரியில் ஒளிப்பதிவில் பட்டயப் படிப்பு முடிப்பதற்கு முன்பே படங்களுக்கு ஒளிப்பதிவு செய்யத் தொடங்கினார். இவர் தனது வகுப்பு தோழர்கள் மற்றும் நண்பர்களுடன் தமிழ்த் திரைப்படங்களில் படப்பிடிப்பைத் தொடங்கினார். ரவி தனது முதல் படத்தை எந்தவொரு திரைப்பட படைப்பாளி, ஒளிப்பதிவாளரின் உதவி இல்லாமல் சுயாதீனமாக செய்தார். மேலும் இரண்டு தமிழ் படங்களை தயாரித்து பின்னர் பாலிவுட்டுக்கு மாறினார். பாலிவுட் இரட்டை இயக்குனர்களான அப்பாஸ்-முஸ்தானுடன்  ஹம்ராஸ், தார்சன், ஐட்ராஸ், 36 சீனா டவுன், நகாப், ரேஸ் 1, பிளேயர்கள், ரேஸ் 2 போன்ற குறிப்பிடத்தக்க இந்தித் திரைப்படங்களில் பணியாற்றினார்.

திரைப்படவியல்

ஒளிப்பதிவாளராக 

 புதிய வானம் (தமிழ், 1988)
 புலன் விசாரணை (தமிழ், 1990)
 குற்றப்பத்திரிகை (தமிழ், 1991 இல் எடுக்கபட்டது : 2007 இல் வெளியிடப்பட்டது) (தயாரிப்பாளராக குறிப்பிட்ப்படுள்ளது)
 செம்பருத்தி (தமிழ், 1992)
 தேவராகம் (மலையாளம், 1996)
 ஹரிச்சந்திரா (தமிழ், 1998)
 காதல் கவிதை (தமிழ், 1998)
 அள்ளித்தந்த வானம் (தமிழ், 2001)
 ஹம் ஹோ கயே ஆப்கே (இந்தி, 2001)
 ஷோ (தெலுங்கு, 2002)
 ஹம்ராஸ் (இந்தி, 2002)
 டார்சன்: தி வொண்டர் கார் (இந்தி, 2004)
 ஐத்ராஸ் (இந்தி, 2004)
 சோச்சா நா தா (இந்தி, 2005)
 36 சீனா டவுன் (இந்தி, 2006)
 நகாப் (இந்தி, 2007)
 ரேஸ் (இந்தி, 2008)
 டெல்லிங் லைஸ் 2008 (ஆங்கிலம், 2008)
 கேட்ச் யுவர் மைண்ட் (2008) (ஆங்கிலம், 2008)
 மிஸ்டர் பிராட் (2009) (இந்தி, 2009)
 ஹலோ டார்லிங் (இந்தி, 2010)
 மரோ சரித்ரா (தெலுங்கு, 2010)
 தேங்யூ (இந்தி, 2011)
 பிளேயர்ஸ் (2011 படம்) (இந்தி, 2011)
 ரேஸ் 2 (இந்தி, 2013)
 ஃபாட்டா போஸ்டர் நிக்லா ஹீரோ (இந்தி, 2013)
 ஹம்ஷகல்ஸ் (இந்தி, 2014)
 கயல் ஒன்ஸ் அகெய்ன் (இந்தி, 2016)
 சர்வம் தாளமயம் (தமிழ், 2018)
 மனசுகு நாச்சிந்தி (தெலுங்கு, 2018)
 பிரஸ்தனம் (இந்தி, 2019)

இயக்குநராக 
ரவி யாதவ் தெலுங்குத் திரைப்படமான மரோ சரித்ராவை இயக்கியுள்ளார். இது 1978 ஆம் ஆண்டு அதே பெயரில் வந்த படத்தை தழுவி எடுக்கபட்டதாகும். இப்படத்தைதை தில் ராஜு தயாரித்தார். இந்த படத்திற்கான உரையாடலை  உமர்ஜி அனுராதா எழுத கதையை கே. பாலச்சந்தர் எழுதியுள்ளார். ரவி இப்படத்தின் ஒளிப்பதிவாளராகவும் பணியாற்றினார்.

தயாரிப்பாளராக 
ஆர். கே. செல்வமணி இயக்கிய 2007 ஆம் ஆண்டு தமிழ் மொழி நாடகப் படமான குற்றப்பத்திரிகை படமானது ரவி யாதவின் யாதவாலயா பிலிம்சால் தயாரிக்கபட்டது. இந்த படத்தில் ரம்யா கிருஷ்ணன், ரோஜா ஆகியோருடன் ராம்கி, ரகுமான் ஆகியோர் நடித்தனர். இளையராஜா இசையமைத்தார். இப்படமானது மறைந்த பிரதமர் ராஜீவ் காந்தியின் படுகொலை மற்றும் இலங்கை உள்நாட்டுப் போரை பின்னணியாகக் கொண்டது. இந்த படம் 1991 இல் எடுக்கப்பட்டு, பதின்மூன்று ஆண்டுகளாக வெளியிட முடியாமல் இந்திய தணிக்கைத் துறையிடம் சிக்கிக்கொண்டது, இப்படமானது கடுமையான அரசியல் செய்திகளுடன் உள்ளதாக தணிக்கை வாரியம் அனுமதிக்க மறுத்ததால், படம் இறுதியாக 2007 மார்ச் மாதம் பல வெட்டுக்களுடன் வெளியானது.

குறிப்புகள் 

http://www.indiaglitz.com/channels/tamil/review/9117.html

வெளி இணைப்புகள் 

 அதிகாரப்பூர்வ வலைத்தளம்: http://raviyadavfilms.com 

தமிழ்நாட்டுத் திரைப்பட ஒளிப்பதிவாளர்கள்
தமிழ்த் திரைப்பட ஒளிப்பதிவாளர்கள்
வாழும் நபர்கள்
அனில் மல்நாட்

அனில் மல்நாட் (Anil Malnad, 12 அக்டோபர் 1957  - 19 மார்ச் 2018  ) என்பவர் ஒரு இந்திய திரைப்பட படத்தொகுப்பாளர் ஆவார். இவர் தெலுங்கு, தமிழ், ஒடியா மொழிகளில் 200 க்கும் மேற்பட்ட திரைப்படங்களில் பணியாற்றியுள்ளார். தெலுங்குத் திரைப்படமான சிதாரா (1984) படத்திற்கான சிறந்த படத் தொகுபுக்கான  தேசிய திரைப்பட விருதை வென்றார்.

வாழ்க்கைக் குறிப்பு 
இவர் இந்திய ஒன்றியம், கர்நாடகத்தின், மலைநாட்டில் பிறந்தார். இவருக்கு பெற்றோர் இட்டபெயர் ஜி. ஆர். தத்தாத்ரேயா மல்நாட் ஆகும். பாபு இயக்கிய 1971 ஆம் ஆண்டு வெளியான தெலுங்குத் திரைப்படமான  சம்பூர்ண ராமாயணம் படத்தில் உதவி இயக்குநராக தனது திரைப்பட வாழ்க்கையைத் தொடங்கினார். பின்னர் இவர் ஒரு படத்தொகுப்பாளராகி, பாபுவின் வம்ச வ்ருட்சம் (1980) படத்தில் படத் தொகுப்பாளராக அறிமுகமானார்.

மல்நாட் தனது குடும்பத்தினருடன் சென்னை குரோம்பேட்டையில் வசித்து வந்தார். இவர் தனது 66 வயதில் மாரடைப்பால் பாதிகபட்டு, 19 மார்ச் 2018 அன்று சென்னையில் உள்ள ஒரு தனியார் மருத்துவமனையில் காலமானார்..

தேர்ந்தெடுக்கப்பட்ட திரைப்படவியல்

தமிழ் 

 கிழக்கு வாசல் (திரைப்படம்) (1990)
 என்றும் அன்புடன் (1992)
 ஆனஸ்ட் ராஜ் (1994)
 பொட்டு அம்மன் (2000)
 அள்ளித்தந்த வானம் (2001)
 சார்லி சாப்ளின் (2002)
 ஏப்ரல் மாதத்தில் (திரைப்படம்) (2002)
 புதுக்கோட்டையிலிருந்து சரவணன் (2004)
 நெறஞ்ச மனசு (2004)
 மகா நடிகன் (2004)
 தேவதையைக் கண்டேன் (2005)
 மெர்குரி பூக்கள் (2006)
 பேரரசு (2006)
 கிழக்கு கடற்கரை சாலை (2006)
 அழகிய அசுரா (2006)
 அய்யாவழி (2008)
 ஆவி குமார் (திரைப்படம்) (2015)

குறிப்புகள்

வெளி இணைப்புகள் 

தமிழ்த் திரைப்படத் தொகுப்பாளர்கள்
2018 இறப்புகள்
1957 பிறப்புகள்
18 வயசு

18 வயசு (18 Vayasu) என்பது 2012ஆம் ஆண்டு வெளியான  இந்திய தமிழ் உளவியல் பரபரப்பூட்டும் திரைப்படம் ஆகும். இப்படத்தை  ஆர். பன்னீர்செல்வம் எழுதி இயக்க,  ஜானி,  காயத்ரி ஆகியோர் முக்கிய கதாபாத்திரத்தில் நடித்துள்ளனர். இப்படத்திற்கு சார்லஸ் போஸ்கோ இசை அமைத்துள்ளார். இது அனோகா ஜான்வார் ( ஆங்கிலம் : விசித்திரமான விலங்கு ) என  இந்தியில் மொழியாக்கம் செய்யப்பட்டது.

சுருக்கம் 
மனநிலை பாதிக்கபட்டவனான கார்த்திக் யாரிடமும் அன்பையும் பாசத்தையும் பெற்றதில்லை. அவனது இந்த நோய் காரணமாக, அவன் மனச்சோர்வடைந்த போதெல்லாம், அவன் முதலில் பார்க்கும் நபரிடம் ஒரு மிருகத்தைப் போல நடந்து கொள்ளத் தொடங்குகிறான்.

நடிகர்கள் 
 ஜானி கார்த்தியாக 
 காயத்ரி காயத்ரியாக
 ரோகினி மருத்துவர் சுசித்ராவாக 
 சத்யேந்திரா ஜாக்கியாக 
 யுவராணி கார்த்திக்கின் தாயாக 
 முகமது பாசில் கார்த்திக்கின் நண்பராக 
  ஜே.செந்தில்குமார் (ஜே.எஸ்.) காவல் துறை அதிகாரியாக
  செவ்வாழை காவல் துறை அதிகாரியாக
 டாக்டர் சூரி கார்த்திக்கின் தாயின் துணைவராக 
 கிருஷ்ணா டாவின்சி (எழுத்தாளர்) டாக்டர் சுசித்ராவின் கணவராக 
 ஞானவேல் காயத்ரியின் பராமரிப்பாளராக

மேற்கோள்கள்

இந்தியத் தமிழ்த் திரைப்படங்கள்
2012 தமிழ்த் திரைப்படங்கள்
மதுரைக்களத் திரைப்படங்கள்
உலு பேராக் மாவட்டம்

உலு பேராக் (Daerah Hulu Perak) என்பது மலேசியா, பேராக் மாநிலத்தில் உள்ள ஒரு மாவட்டம். அந்த மாநிலத்திலேயே பெரிய மாவட்டமும் ஆகும். இந்த மாவட்டத்தின் கிழக்கே கிளாந்தான் மாநிலம்; மேற்கில் கெடா மாநிலம்; தெற்கே கோலாகங்சார் மாவட்டம், தென்மேற்கில் லாருட், மாத்தாங், செலாமா மாவட்டம்; ஆகிய பகுதிகள் உள்ளன. தவிர தாய்லாந்தின் பெத்தோங் மாவட்டத்தின் ஒரு பகுதியை எல்லையாகக் கொண்டு உள்ளது.

மாவட்டத்தின் மிக உயரமான இடம் தித்திவாங்சா மலைகளில் அமைந்துள்ளது. தாய்லாந்து / மலேசிய எல்லைக்கும்; தெமாங்கூர் (Temenggor) ஏரிக்கும் அருகில் 1,533 மீட்டர் உயரமுள்ள உலு திதி பாசா சிகரம் தான் அந்த உயரமான இடம்.

வரலாறு
19-ஆம் நூற்றாண்டு வரை, சிறிது காலத்திற்கு இந்த மாவட்டத்தின் ஒரு பகுதி பழைய சயாம் நாட்டு ஆட்சியின் கீழ் இருந்தது. சயாம் என்பது தற்சமயம் தாய்லாந்து என்று அழைக்கப் படுகிறது.

சயாம் கட்டுப்பாட்டின் கீழ் அப்போது இருந்த பகுதிகளில் இன்றைய கிரிக்; பெங்காலான் ஊலு (குரோ), கெருனை (Kerunai); பெலும் காடுகள்; மற்றும் தெமாங்கூர் ஏரிகள் போன்ற இடங்கள் அடங்கும்.

அன்றைய காலக்கட்டத்தில் அங்கு ரெமான் (Reman) எனும் மலாய் சிற்றரசு இருந்தது. ரெமான் சிற்றரசின் தலைநகரம் பெங்காலான் ஊலு எனும் இடத்திற்கு அருகில் அமைந்து  இருந்தது.

தாய்லாந்து - பேராக் எல்லை ஒப்பந்தம்

பிரித்தானியர்களின் பாதுகாக்கப்பட்ட மாநிலமாக பேராக் மாறியதும், 1882-ஆம் ஆண்டில் ஓர் எல்லை ஒப்பந்தம் கையெழுத்தானது. கிரிக் நகரில் இருந்து 5 கி.மீ தெற்கே இருக்கும் புக்கிட் நாஷா எனும் இடத்தில், பேராக் மாநிலத்திற்கும் தாய்லாந்து நாட்டிற்கும் இடையிலான அந்த எல்லை ஒப்பந்தம் வரையப் பட்டது.

1899-ஆம் ஆண்டில் கிரிக் நகரத்தையும்; அதைச் சுற்றியுள்ள இடங்களையும் பேராக் மாநிலத்திற்குச் சயாம் நாடு (தாய்லாந்து) மாற்றிக் கொடுத்தது. அப்போது பேராக் மாநிலம், மலாயா கூட்டமைப்பு மாநிலங்களின் (Federated Malay States) கீழ் இருந்தன. இன்றைய மலேசியா-தாய்லாந்து எல்லை, 1909-ஆம் ஆண்டில் இரு நாடுகளும் இடையே உறுதி செய்யப்பட்டது.

நிர்வாகப் பிரிவுகள் 

உலு பேராக் மாவட்டம் 10 துணை மாவட்டங்களாகப் பிரிக்கப்பட்டு உள்ளது. மூன்று மாவட்ட மன்றங்கள் உள்ளன. அவையாவன:

பெங்காலான் உலு மாவட்ட மன்றத்தின் (Pengkalan Hulu District Council) கீழ்:
 பெங்காலான் உலு (Pengkalan Hulu)
 பெலுக்கார் செமாங் (Belukar Semang)

கிரிக் மாவட்ட மன்றத்தின் (Gerik District Council) கீழ்:   
 கிரிக் (Gerik)
 பெலும் Belum
 கெனரிங் Kenering (with Lawin)
 கெருனை Kerunai
 தெமாங்கூர் (Temenggor)
    
லெங்கோங் மாவட்ட மன்றத்தின் (Lenggong District Council) கீழ்:  
 லெங்கோங் (Lenggong)
 டுரியான் பிபிட் (Durian Pipit)
 தெமலோங் (Temelong)

மக்கள் தொகை புள்ளிவிவரங்கள் 

பின்வரும் உலு பேராக் மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.

மலேசிய நாடாளுமன்றம் 

மலேசிய நாடாளுமன்றத்தின் மக்களவையில் (டேவான் ராக்யாட்) உலு பேராக் மாவட்டத்தின் கிரிக் மக்களவைத் தொகுதியின் நாடாளுமன்ற உறுப்பினர் அஸ்புல்லா ஒசுமான் (Hasbullah Osman) கடந்த 2020 நவம்பர் 16-ஆம் தேதி மாரடைப்பால் காலமானர்.

மலேசியாவில் அவசரகாலம் நடைமுறையில் இருப்பதால் கிரிக் தொகுதிக்கான இடைத் தேர்தல் ஒத்தி வைக்கப்பட்டு உள்ளது.

பேராக் மாநிலச் சட்டமன்றம் 

பேராக் மாநிலச் சட்டமன்றத்தில் உலு பேராக் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):

மேலும் காண்க
 மலேசிய மாவட்டங்கள்

மேற்கோள்கள்

வெளி இணைப்புகள்
 

மலேசியாவின் மாவட்டங்கள்‎
ஐ. பி. செந்தில்குமார்

ஐ. பி. செந்தில்குமார் (I.P.Senthil Kumar) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2016 மற்றும் 2021ஆம் ஆண்டு தமிழக சட்டசபைக்கான தேர்தலில் பழநி தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

வாழும் நபர்கள்
1978 பிறப்புகள்
திராவிட முன்னேற்றக் கழக அரசியல்வாதிகள்
திண்டுக்கல் மாவட்ட நபர்கள்
15 ஆவது தமிழ்நாடு சட்டமன்ற உறுப்பினர்கள்
திண்டுக்கல் அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
ஏ. எம். வி. பிரபாகர் ராஜா

ஏ. எம். வி. பிரபாகர் ராஜா (A.M.V. Prabhakar Raja) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் விருகம்பாக்கம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். இவர் தமிழ்நாடு வணிகர் சங்க பேரமைப்பின் மாநில தலைவர் ஏ. எம். விக்கிரமராஜாவின் மகன் ஆவார்.

சட்டமன்ற உறுப்பினராக

மேற்கோள்கள்

வெளி இணைப்புகள் 
 16th Assembly Member's List
DMK cadre hurl stones at party candidate’s car

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
சீ. கதிரவன்

சீ. கதிரவன் (S. Kathiravan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் மண்ணச்சநல்லூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
திருச்சி மாவட்ட நபர்கள்
திருச்சிராப்பள்ளி அரசியல்வாதிகள்
அமலு விஜயன்

வி. அமலு (Amalu Vijayan) ஓர் இந்திய அரசியல்வாதியும் தமிழக சட்டமன்ற உறுப்பினரும் ஆவார். இவர் 2021ஆம் ஆண்டு தமிழக சட்டசபைக்கான தேர்தலில் குடியாத்தம் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

21-ஆம் நூற்றாண்டு இந்திய அரசியல்வாதிகள்
வாழும் நபர்கள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
வேலூர் மாவட்ட மக்கள்
தமிழ்ப் பெண் அரசியல்வாதிகள்
மத்திய பேராக் மாவட்டம்

மத்திய பேராக் மாவட்டம் (Daerah Perak Tengah) என்பது மலேசியா, பேராக் மாநிலத்தில் உள்ள ஒரு மாவட்டம் ஆகும். இந்த மாவட்டம் செரி இசுகந்தர் நகரத்தை மையமாகக் கொண்டது. மத்திய பேராக் மாவட்ட மன்றத்தால் நிர்வகிக்கப் படுகிறது; இருப்பினும் பாரிட் நகரமே இந்தப் பகுதியில் மிகப் பெரிய குடியேற்ற இடமாகும்.

நிர்வாகப் பிரிவுகள் 
மத்திய பேராக் மாவட்டம் 11 முக்கிம்களாக பிரிக்கப்பட்டு உள்ளது. மாவட்டம் ஒன்றின் துணைப் பிரிவுகள் முக்கிம் (Mukim) என அழைக்கப் படுகின்றன.

 பண்டார் (Bandar)
 பிளாஞ்சா (Blanja)
 போத்தா (Bota)
 ஜெயா பாரு (Jaya Baru)
 கம்போங் காஜா (Kampung Gajah)
 கோத்தா செத்தியா (Kota Setia)
 லம்போர் (Lambor)
 லாயாங்-லாயாங் (Layang-Layang)
 பாசிர் பாஞ்சாங் உலு (Pasir Panjang Hulu)
 பண்டார் (Pasir Salak)
 புலாவ் தீகா (Pulau Tiga)

மக்கள் தொகை புள்ளிவிவரங்கள் 
பின்வரும் பேராக் தெங்ஙா மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.

மலேசிய நாடாளுமன்றம் 
மலேசிய நாடாளுமன்றத்தின் மக்களவையில் (டேவான் ராக்யாட்) மத்திய பேராக் மாவட்டத்தின் நாடாளுமன்றத் தொகுதிகள்.

பேராக் மாநிலச் சட்டமன்றம் 
பேராக் மாநிலச் சட்டமன்றத்தில் மத்திய பேராக் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):

மேலும் காண்க
 மலேசிய மாவட்டங்கள்

மேற்கோள்கள்

வெளி இணைப்புகள்
 

மலேசியாவின் மாவட்டங்கள்‎
பேராக் மாவட்டங்கள்
கம்பார் மாவட்டம்

கம்பார் மாவட்டம் (Daerah Kampar) என்பது மலேசியா, பேராக் மாநிலத்தில் உள்ள ஒரு மாவட்டம் ஆகும். இந்த மாவட்டம் செரி இசுகந்தர் நகரத்தை மையமாகக் கொண்டது. பேராக் தெங்கா மாவட்ட மன்றத்தால் நிர்வகிக்கப் படுகிறது; இருப்பினும் பாரிட் நகரமே இந்தப் பகுதியில் மிகப் பெரிய குடியேற்ற இடமாகும்.

2009 மே மாதம் 21-ஆம் தேதி, பேராக் சுல்தான் கம்பார் மாவட்டத்தை மாநிலத்தின் 10-வது மாவட்டமாக அறிவித்தார். அதன் பின்னர் இது ஒரு மாவட்டத் தகுதியைப் பெற்றது. கம்பார் மாவட்டம் மாநிலத்தின் சிறிய மாவட்டமாகும். கம்பார் நகரத்தை மையமாகக் கொண்டு கம்பார் மாவட்ட மன்றம் இயங்கி வருகிறது.

பொது

வரலாற்று ரீதியாக, கம்பார் மாவட்டம் ஒரு காலத்தில் ஈயத்திற்குப் பிரபலமானது, இது 18-ஆம் நூற்றாண்டில் ஈய உற்பத்தியில் முக்கிய இடமாகவும் முதல் இடமாகவும் இருந்தது. கிந்தா பள்ளத்தாக்கில் கம்பார் மாவட்டம் ஒரு பகுதியாகும். 

19-ஆம் நூற்றாண்டில், கிந்தா மாவட்டம் அதன் ஈய உற்பத்திக்கு பிரபலம் அடைந்தது. உலகில் ஈயம் உற்பத்தி செய்யும் பள்ளத்தாக்குகளில் கிந்தா பள்ளத்தாக்கு முதலிடம் பெற்றது.

நிர்வாகப் பிரிவுகள் 
கம்பார் மாவட்டம் 2 முக்கிம்களாக பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

 கம்பார் (Kampar)
 தேஜா (Teja)

மக்கள் தொகை புள்ளிவிவரங்கள் 
பின்வரும் கம்பார் மாவட்ட மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.

மலேசிய நாடாளுமன்றம் 
மலேசிய நாடாளுமன்றத்தின் மக்களவையில் (டேவான் ராக்யாட்) கம்பார் மாவட்டத்தின் நாடாளுமன்றத் தொகுதிகள்.

பேராக் மாநிலச் சட்டமன்றம் 
பேராக் மாநிலச் சட்டமன்றத்தில் கம்பார் மாவட்டப் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):

மேலும் காண்க
 மலேசிய மாவட்டங்கள்

மேற்கோள்கள்

வெளி இணைப்புகள்
 

மலேசியாவின் மாவட்டங்கள்‎
பேராக் மாவட்டங்கள்
கோலாகங்சார் மாவட்டம்

கோலாகங்சார் மாவட்டம் (Daerah Kuala Kangsar) என்பது மலேசியா, பேராக் மாநிலத்தில் உள்ள ஒரு மாவட்டம் ஆகும். கோலாகங்சார் மாவட்டத்தின் எல்லைகளாக மேற்கில் லாருட், மாத்தாங், செலாமா மாவட்டம்; வடக்கில் உலு பேராக் மாவட்டம்; கிழக்கில் கிளாந்தான் மாநிலத்தின் குவா மூசாங் மாவட்டம், தெற்கே கிந்தா மாவட்டம், பேராக் தெங்ஙா மாவட்டம்; தென்மேற்கில் மஞ்சோங் மாவட்டம் ஆகிய மாவட்டங்கள் உள்ளன.

நிர்வாகப் பிரிவுகள் 

கோலாகங்சார் மாவட்டம் 8 முக்கிம்களாக பிரிக்கப்பட்டு உள்ளது. ஒரு மாவட்டத்தின் ஒரு துணைப் பிரிவு முக்கிம் (Mukim) என அழைக்கப் படுகின்றது.

 செகார் காலா (Chegar Galah)
 கம்போங் புவாயா (Kampung Buaia)
 கோத்தா லாமா கானான் (Kota Lama Kanan)
 கோத்தா லாமா கீரி (Kota Lama Kiri)
 லூபோக் மெர்பாவ் (Lubuk Merbau)
 புலாவ் காமிரி (Pulau Kamiri)
 சாயோங் (Sayong)
 செங்காங் (Senggang)
 சுங்கை சிப்புட் (Sungai Siput)

மக்கள் தொகை புள்ளிவிவரங்கள் 
பின்வரும் கோலாகங்சார் மாவட்ட மக்கள் தொகை புள்ளிவிவரங்கள் மலேசியா 2010 மக்கள் தொகை கணக்கெடுப்பை அடிப்படையாகக் கொண்டது.

மலேசிய நாடாளுமன்றம் 
மலேசிய நாடாளுமன்றத்தின் மக்களவையில் (டேவான் ராக்யாட்) கோலாகங்சார் மாவட்டத்தின் நாடாளுமன்றத் தொகுதிகள்.

பேராக் மாநிலச் சட்டமன்றம் 
பேராக் மாநிலச் சட்டமன்றத்தில் கோலாகங்சார் பிரதிநிதிகள்; (2018-ஆம் ஆண்டு பொதுத் தேர்தல் முடிவுகள்):

மேலும் காண்க
மலேசிய மாவட்டங்கள்

மேற்கோள்கள்

வெளி இணைப்புகள்
 

மலேசியாவின் மாவட்டங்கள்‎
பேராக் மாவட்டங்கள்
சிஜோய் வர்கீஸ்

சிஜோய் வர்கீஸ் (Sijoy Varghese, பிறப்பு 6 மார்ச் 1975) என்பவர் ஓர் இந்திய நடிகர் மற்றும் விளம்பரத் திரைப்படத் தயாரிப்பாளர் ஆவார். இவர் 20 ஆண்டுகளாக விளம்பரம் மற்றும் திரைப்படத் தொழிலில் ஈடுபட்டு வருகிறார். ஒரு நடிகராக இவர் மலையாள படங்களில் நடித்துள்ளார். இவர் நடித்த குறிப்பிடத்தக்க சில படங்களாக பெங்களூர் டேய்ஸ், அவதாரம், ஜேம்ஸ் &amp; ஆலிஸ், ஆதி, இட்டிமணி: மேட் இன் சீனா போன்றவை உள்ளன.

ஆரம்ப கால வாழ்க்கை 
இவர் கொச்சியின் எடப்பள்ளியில் (மறைந்த) சி. வர்கீஸ் கெலம்பரம்பில் (ஓய்வுபெற்ற தலைமை ஆசிரியர்) மற்றும் (மறைந்த) லீலாமா வர்கீஸ் (ஆசிரியர்) ஆகியோருக்குப் பிறந்தார்.  தேவராவின் சேக்ரட் ஹார்ட் கல்லூரியில் படித்தார். இவர் டெஸ்ஸி ரபேலை 1999 இல் மணந்தார். தம்பதியருக்கு ஆதித்யா, ஆமி, அன்னி, அந்தோணி ஆகிய நான்கு பிள்ளைகள்  உள்ளனர்.

தொழில் 
இளம் உதவி இயக்குநராகத் தன் தொழில் வாழ்க்கையைத் தொடங்கிய இவர், இந்தியாவின் முன்னணி விளம்பரத் திரைப்பட நிறுவனங்களுடன் பணியாற்றிய அதிர்ஷ்டசாலி. 2005 ஆம் ஆண்டில் இவர் தனது சொந்த தயாரிப்பு நிறுவனமான "டி.வி.சி பேக்டரி" என்ற ஒன்றை உருவாக்கினார். இது இப்போது இந்தியாவிலும் ஐக்கிய அரபு எமிரேட்ஸிலும் மிகவும் நம்பகமான நிறுவனங்களில் ஒன்றாக வளர்ந்துள்ளது. மேலும் இவர் மலையாள படங்களான பேங்களூர் டேஸ், அவதாரம், ஜேம்ஸ் & ஆலிஸ், ஆதி,  இட்டி மானி மேட் இன் சீனா  போன்ற குறிப்பிடத்தக்க படங்களில் நடித்துள்ளார். மேலும்,  இந்திய விளம்பரப்பட தயாரிப்பாளர்களின் (ஐஏஎம்) கேரள பகுதியின்  தற்போதைய பொதுச் செயலாளராக உள்ளார்.

திரைப்படவியல்

குறிப்புகள்

வெளி இணைப்புகள் 

 

1975 பிறப்புகள்
தமிழ்த் திரைப்பட நடிகர்கள்
மலையாளத் திரைப்பட நடிகர்கள்
வாழும் நபர்கள்